

PROJEKTS uz 12.12.2023.

FK – 20.12.2023.

domē – 28.12.2023.

sagatavotājs un ziņotājs: L.Raiskuma

A.Timermane-Legzdiņa

LĒMUMS

Ādažos, Ādažu novadā

2023. gada 28. decembrī **Nr. 00**

**Par izmaiņām “Carnikavas Tautas nama “Ozolaine”” struktūrā**

Ādažu novada pašvaldības domes 12.07.2023. saistošie noteikumi Nr. 21/2023 “Interešu izglītības programmu finansēšanas un īstenošanas kārtība Ādažu novada pašvaldībā” (turpmāk - Noteikumi) nosaka kārtību, kādā tiek sadalīts valsts budžeta mērķdotācijas finansējums interešu izglītības programmu pedagogu darba samaksai un interešu izglītības programmu nodrošināšanai izglītojamajiem Ādažu novadā.

“Carnikavas Tautas namā “Ozolaine”” (turpmāk – TN “Ozolaine) darbojas skolas vecuma bērnu deju kolektīvs “Dālderītis”, kurā ir 41 dejotājs 1. – 9. klašu grupā, no kuriem 12 ir reģistrēti Carnikavas pamatskolas (turpmāk – CPS) deju kolektīvā un 38 pirmsskolas vecuma bērni.

Lai nodrošinātu deju kolektīva darbības piekritību bērnu interešu izglītības programmām un novērstu dejotāju piederību dažādiem kolektīviem, deju kolektīvs “Dālderītis” ir jāpārceļ no TN “Ozolaine” uz CPS, vienlaikus nodrošinot interešu izglītības programmas un deju kolektīva vadītāja atlīdzības finansēšanu no valsts budžeta mērķdotācijas un pirmsskolas vecuma bērniem no pašvaldības budžeta.

TN “Ozolaine” kopš 2001.gada septembra darbojas jauniešu deju kolektīvs “Abi divi”. Ņemot vērā kolektīva dalībnieku skaita pieaugumu kopš XXVII Vispārējiem latviešu Dziesmu un XVII Deju svētkiem (32 dalībnieki), kā arī to, ka kolektīvam jāgatavojas dalībai XIII Latvijas Skolu jaunatnes dziesmu un deju svētkiem 2025. gadā un pārbaudes repertuāra skatēm 2024.gadā, ir nepieciešams piesaistīt papildus speciālistu – repetitoru, lai nodrošinātu kolektīva sekmīgu darbību un dalību svētkos.

Pārcelšanas rezultātā nav nepieciešams saglabāt deju kolektīva “Dālderītis” repetitora amata vietu, bet ir nepieciešams pārcelt to uz jauniešu deju kolektīvu “Abi divi”. Pārcelšanas rezultātā papildus līdzekļi nav nepeiciešami.

Pamatojotiesuz Pašvaldību likuma 4. panta pirmās daļas 4. punktu, 10. panta pirmās daļas 14. punktu, Valsts pārvaldes iekārtas likuma 15. panta trešās daļas 4. punktu un 30. panta otro daļu, Ministru kabineta 2016. gada 5. jūlija noteikumu Nr. 445 "Pedagogu darba samaksas noteikumi”” 10. punktu, Ministru kabineta 2011. gada 10. maija noteikumu Nr. 354 “Noteikumi par pedagogu profesiju un amatu sarakstu” pielikuma 9.5. punktu, kā arī Izglītības, kultūras, sporta un sociālās komitejas 06.12.2023. atzinumu un Finanšu komitejas 20.12.2023. atzinumu, Ādažu novada pašvaldības dome

**NOLEMJ:**

1. Ar **2024. gada 1. janvāri** likvidēt Ādažu novada kultūras centra struktūrvienībā “Carnikavas Tautas nams “Ozolaine””:
   1. amatu „Bērnu deju kolektīva vadītājs DĀLDERĪTIS”;
   2. amatu „Bērnu deju kolektīva repetitors DĀLDERĪTIS”.
2. Ar **2024. gada 1. janvāri** izveidot:

2.1. Carnikavas pamatskolā 1 (vienu) amata vietu **„**Interešu izglītības skolotājs”,profesijas kods 2359 06.;

2.2. Ādažu novada kultūras centra struktūrvienībā “Carnikavas Tautas nams “Ozolaine”” 1 (vienu) amata vietu “Jauniešu deju kolektīva repetitors “”ABI DIVI””, profesijas kods 2653 13, amata grupa 40. „Radošie darbi”, saimes apakšgrupa IIA, mēnešalgu grupa 6;

1. Carnikavas pamatskolas direktoram nodrošināt lēmuma izpildei nepieciešamo finanšu līdzekļu iekļaušanu 2024. gada budžeta tāmes projektā.
2. Ādažu novada kultūras centra struktūrvienībā “Carnikavas Tautas nams “Ozolaine”” vadītājai nodrošināt lēmuma izpildei nepieciešamo finanšu līdzekļu iekļaušanu 2024. gada budžeta tāmes projektā.
3. Centrālās pārvaldes Personāla nodaļas vadītājai un Carnikavas pamatskolas direktoram veikt nepieciešamās darbības darba tiesisko attiecību izbeigšanai un nodibināšanai attiecībā uz lēmumā minētajiem amatiem un tajos esošajiem darbiniekiem.
4. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K.Miķelsone

Sadale:

PSN, GRN, ĀNKC, CTN, CPS, IDR - @